b"\n_START_ARTICLE_\nGordon Allport\n_START_SECTION_\nIsiksuse teooria\n_START_PARAGRAPH_\nAllport on ps\xc3\xbchholoogias tuntud \xc3\xbche k\xc3\xb5ige visama ja p\xc3\xb5hjalikuma isikuomaduste uurijana. Koos Henry Sebastian Odbertiga leidsid nad Websteri s\xc3\xb5nastiku 1925. aasta v\xc3\xa4ljaandest 18 000 inimest kirjeldavat s\xc3\xb5na, millest ligemale neljandik iseloomustab nende hinnangul isiksust. Osa leitud s\xc3\xb5nu kirjeldasid iseloomujooni (nt t\xc3\xb6\xc3\xb6kas), teised ps\xc3\xbc\xc3\xbchilisi seisundeid (nt \xc3\xa4revuses), kolmandad kujutasid endast inimese hinnangulisi m\xc3\xa4\xc3\xa4ratlusi (nt ebameeldiv), \xc3\xbclej\xc3\xa4\xc3\xa4nud aga inimese f\xc3\xbc\xc3\xbcsilisi omadusi (nt kleenuke). Allporti isiksuseteooria peamine p\xc3\xb5him\xc3\xb5te: inimene on see, millised on tema (juhtivad ja unikaalsed) iseloomujooned.\n_START_SECTION_\nIseloomujooned\n_START_PARAGRAPH_\nIsiksuse omadused on need, mis m\xc3\xa4\xc3\xa4ravad \xc3\xa4ra k\xc3\xa4itumise ise\xc3\xa4rasused. Iseloomujooned m\xc3\xa4\xc3\xa4ravad potentsiaalsete k\xc3\xa4itumisvariantide hulga, keskkond determineerib konkreetse variandi. Inimene t\xc3\xb5lgendab maailma l\xc3\xa4bi oma isiksuseomaduste, seega n\xc3\xa4iteks optimistlik inimene omab kalduvust n\xc3\xa4ha teistes optimismi. _NEWLINE_Isiksusejoonte kategooriad:_NEWLINE_Kardinaalsed isiksusejooned: \xc3\xbcksikomadused, mis on inimese olemuseks ja enamuse k\xc3\xa4itumise aluseks. enamusel inimestest on \xc3\xbche v\xc3\xb5i kahe kardinaalse joone asemel_NEWLINE_Kesksed isiksusejooned: inimese peamised iseloomustajad, nende arv \xc3\xbchel inimesel on tavaliselt 5\xe2\x80\x9310 (nt ausus, sotsiaalsus). Teisesed isiksusejooned: omadused, mis m\xc3\xb5jutavad inimese k\xc3\xa4itumist harvem ettetulevates situatsioonides.\n_START_SECTION_\nIsiklikku\n_START_PARAGRAPH_\nTema vend Floyd Henry Allport oli Syracuse'i \xc3\xbclikooli sotsiaalps\xc3\xbchholoogia ja poliitilise ps\xc3\xbchholoogia professor aastatel 1924\xe2\x80\x931956 ning k\xc3\xbclalisprofessor California \xc3\x9clikoolis Berkeleys."